Olster bayrağı
Olster bayrağı — Hal-hazırda İrlandiyanın şimalında 9 qraflığı özündə birləşdirən tarixi Olster vilayətinin simvollarından biridir. Bu qraflıqlardan altısı — Antrim, Arma, Dau, Fermana, Londonderri və Tiron Şimali İrlandiyanın, qalanları — Kavan, Doneqol və Monaxan isə İrlandiya Respublikasının ərazisi hesab edilir. Bayraq Olsterin ən məşhur sülaləsinin heraldik simvolları əsasında tərtib edilmişdir. Sarı fonda qırmızı Georgi xaçı, mərkəzdə isə ortasında qırmızı sağ əl təsviri olan ağ qalxan təsvir edilmişdir.